Ntate e mong ea ileng a etela libakeng tseo o re: “Motho ea re bontšang libaka, eo eseng Mokreste, o ile a re isa Khohlong ea Ela. Re ne re eme leralleng re shebile khohlong eaba o re re bale 1 Samuele 17:1-3. O ile a supa ka ’nģane ho khohlo eaba o re: ‘Ka letsohong le letšehali ke lithako tsa motse oa Soko.’ Eaba o re: ‘Ka ho le letona ke lithako tsa Azeka. Bafilista ba ne ba hloma liahelo lipakeng tsa metse ena e ’meli, ka thōko ho leralla lane. E ka ’na eaba re eme moo Baiseraele ba neng ba hloma liahelo teng.’ Ke ile ka nahana Saule le Davida ba eme hona mona moo ke emeng. Eaba rea theoha ’me re fihla lebōpong la nōka moo ho nang le majoe a mangata. Ke ile ka nahana ha Davida a thonaka majoe a mahlano a boreleli ao le leng la ’ona le ileng la bolaea Goliathe.” Joaloka batho ba bangata ba ileng ba etela sebaka seo, ntate eo o ne a hlōletsoe ke kamoo tlaleho ea Bibele e nepahetseng kateng.